ДО
ОБЩИНСКИ СЪВЕТ - КРУМОВГРАД

Д О К Л А Д Н А   З А П И С К А
от
Себихан Мехмед – кмет на община Крумовград
Относно:  Вземане на решение за поправка на очевидна фактическа грешка, допусната в Решение № 443 от протокол № 23/27.11.2025 г. на Общински съвет - Крумовград
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Общински съвет – Крумовград с приетото от него Решение № 443 от протокол № 23/27.11.2025 г. е дал съгласие да се предприеме процедура за реално отразяване на километричното разположение в списъка на общинска пътна мрежа, одобрен с Решение № 236/13.04.2007 г. на Министерски съвет, за участъка от път „HKV2101/ HKV2109 /Маджарово – Границата общ. /Маджарово – Крумовград/ - Бряговец“, попадащ на територията на община Крумовград.

Във връзка с изпълнението на решението, община Крумовград на 18.12.2025 г. подаде искане до МРРБ за отразяване на реалното километрично разположение. Вследствие на това искане в деловодството на общината е получено писмо от МРРБ с вх. № 04-01-31/29.04.2026 г., с приложен протокол № 146 от проведено заседание на сформирана работна група към МРРБ. В протокола е констатирано некоректно изписване на наименованието на пътя, а именно, в приетото от Общински съвет - Крумовград Решение № 443 от протокол № 23/27.11.2025 г.  е посочено път „HKV2101/ HKV2109 /Маджарово – Границата общ. /Маджарово – Крумовград/ - Бряговец“, вместо път „HKV2101/ HKV2105 /Маджарово – Границата общ. /Маджарово – Крумовград/ - Бряговец“, както е съгласно Решение № 236/13.04.2007 г. на Министерски съвет. Допуснатата грешка се изразява при посочването на номера на пътя, а именно в приетото от Общински съвет - Крумовград решение пътя е посочен с номер „HKV2109“ вместо „HKV2105“.
Съгласно чл. 62, ал. 2 от АПК очевидни фактически грешки, допуснати в административния акт, се поправят от органа, който го е издал, и след изтичане на срока за обжалване. Това са грешки, свързани с неправилно изписване на индивидуализиращи белези, грешки при пресмятане и др. Тези грешки не засягат същността на властническото волеизявление, но могат да предизвикат неяснота и трудности при изпълнение на акта. По правило след такава поправка първоначално издаденият акт и актът за поправката му образуват едно цяло и обективират единната воля на административния орган.

Предвид тези очевидна фактическа грешка, Общински съвет – Крумовград следва да приеме решение за поправка на очевидна фактическа грешка, допусната в Решение № 443 от протокол № 23/27.11.2025 г. на Общински съвет – Крумовград.

От съдържанието на Решение № 443 от протокол № 23/27.11.2025 г.  на Общински съвет – Крумовград и придружаващите го документи безспорно се установява действителната воля на Общински съвет - Крумовград, като допуснатата неточност е техническа и не засяга същността на приетото решение.

Ето защо, на основание чл. 21, ал. 1, т. 8 и ал. 2 от ЗМСМА и чл. 62, ал. 2 от АПК във връзка с писмо № 04-01-31/29.04.2026 г. от МРРБ, предлагам Общински съвет – Крумовград да разгледа и вземе следното 
Р Е Ш Е Н И Е:
1. Поправя очевидните фактически грешки, допуснати в т. 1 от Решение № 443 от протокол № 23/27.11.2025 г. на Общински съвет - Крумовград, като:

Вместо:
ДАВА СЪГЛАСИЕ да се промени дължина на участъка от път „HKV2101/ HKV2109 /Маджарово – Границата общ. /Маджарово – Крумовград/ - Бряговец“, попадащ на територията на община Крумовград, в списъка на общинска пътна мрежа, одобрен с Решение №236/13.04.2007 г. на Министерски съвет с реалната дължина от 3 757,5 м., с начало от границата между община Маджарово и община Крумовград, която е при км. 2+253,12 и края при границата на урбанизираната територия на с. Бряговец при км. 6+010,62 км.

Да се чете:
ДАВА СЪГЛАСИЕ да се промени дължина на участъка от път „HKV2101/ HKV2105 /Маджарово – Границата общ. /Маджарово – Крумовград/ - Бряговец“, попадащ на територията на община Крумовград, в списъка на общинска пътна мрежа, одобрен с Решение №236/13.04.2007 г. на Министерски съвет с реалната дължина от 3 757,5 м., с начало от границата между община Маджарово и община Крумовград, която е при км. 2+253,12 и края при границата на урбанизираната територия на с. Бряговец при км. 6+010,62 км.
2. В останалата си част решението остава непроменено.
3. Настоящото решение представлява неразделна част от поправеното Решение № 443 от протокол № 23/27.11.2025 г. на Общински съвет – Крумовград, като двете обективират единната воля на Общински съвет – Крумовград.
4. Възлага на кмета на Община Крумовград изпълнението на  настоящото решение.
 ВНЕСЪЛ:……………/П/…………......
                                                                               (СЕБИХАН МЕХМЕД)
Изготвил:…………/П/……………

Инж. Асен Хаджиев – заместник-кмет на община Крумовград
Съгласувал:…………/П/………….

Валерия Пехливанова – Директор на дирекция „НОП“
